open-index/open-wikipedia-markdown huggingface dataset:
Mustafa Mohamed

**Mustafa Hassan «Musse» Mohamed** (født 1979) er en svensk friidrettsutøver. Mohamed konkurrerer hovedsakelig på 3000 meter hinder, men også andre mellomdistanseløp og langdistanseløp. 

Første gang han deltok i en løpskonkurranse var i Fredsloppet i Göteborg i 1995. 28. juli 2007, i Heusden-Zolder i Belgia, sprang Mohamed på 8.05,75 på 3000 m hinder og slo Anders Gärderuds 31 år gamle svenske rekord fra OL-finalen i 1976. Med den tiden er Mohamed den nest raskeste i Europa noensinne etter nederlenderen Simon Vroemen.

Mohamed er bosatt i Göteborg og konkurrerer for Hälle IF.

Han kom på første plass under Svensk mesterskap i halvmaraton 2017 med tiden 1:05:18

## Referanser


## Eksterne lenker
* 
*
Mads Berg

**Mads Hansen Berg** (født 16. februar 1865 i Idd, død 3. juli 1955 i Oslo) var en norsk skolemann og sangpedagog.

Foreldrene til Mads var skolelærer og kirkesanger Andreas Hansen Berg og kona Inger Madsdatter.  De bodde på gården Berg i Enningdalen i Idd i Østfold.

Mads Berg var overlærer på Tåsen skole fra 1921 til 1925 og ved Ullevål skole, som den gangen lå i Aker, fra 1925-35.  Han gav ut skolebøker, mest kjent er *Skulesongbok* eller *[[Skolens sangbok]]*, som ble trykt i over en million eksemplar fra første opplag i 1914 til 25. utgåve 12. opplag kom i 1995. Sammen med Rasmus Stauri gav han også ut *Sangbok for norsk ungdom* (første utgave 1923), som var beregnet på den høyere skolen og folkehøgskolen. 

Mads Berg har også komponert sanger, blant annet melodiene til Margrethe Munthes sang «Jeg snører min sekk» og Elias Blix' «Ein småfugl sat». Dessuten har han oversatt sanger fra andre språk, for eksempel «Flygevise» (Om jeg hadde aeroplan) og «Lykkens land» (Ved en vei, på en stein). Den siste har han også komponert melodien til.

## Referanser
Serie A 2007–2008

**[[Serie A]] 2007&ndash;2008** startet 26. august 2007, og siste serierunde ble spilt 18. mai 2008.

Roma hadde en teoretisk mulighet til å ta seriegullet i siste serierunde, men spilte bare 1-1 uavgjort mot Catania samtidig som Inter vant sin kamp mot Parma 2-0. For Parma sin del betydde tapet at de rykket ned, etter å ha vært i Serie A siden 1990-1991-sesongen.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Toppscorere

; 21 mål
*  Alessandro Del Piero *([[Juventus FC|Juventus]])*
; 20 mål
*  David Trezeguet *([[Juventus FC|Juventus]])*
; 19 mål
*  Marco Borriello *([[Genoa CFC|Genoa]])*
; 17 mål
*  Antonio Di Natale *([[Udinese Calcio|Udinese]])*
*  Zlatan Ibrahimović *([[Inter]])*
*  Adrian Mutu *([[ACF Fiorentina|Fiorentina]])*
; 15 mål
*  Amauri *([[US Città di Palermo|Palermo]])*
*  Kaká *([[AC Milan|Milan]])*
Mungo Park (teater)

**Mungo Park** er et teaterhus som ligger i Lillerød i Danmark. Det er oppkalt etter den skotske legen og oppdagelsesreisende Mungo Park (1771–1806).

Det ble grunnlagt av Lars Kaalund i 1992, da Dr. Dante flyttet fra Lillerød til Aveny Teatret, seinere Aveny-T. Lars Kaalund var leder inntil 1998, hvor han ble direktør for Østre Gasværk Teater. I 1998 ble skuespiller og instruktør Peter Reichhardt leder.

Nåværende teaterdirektør er instruktøren Martin Lyngbo. Med hans ansettelse 1. august 2005 blir teatret et repertoarteater med fast tilknyttet ensemble.

Mungo Park har mottatt en rekke priser, blant annet en Reumert for forestillingen *Guitaristerne* i 2005, og for forestillingen *Forstad* i 2006.

## Referanser


## Eksterne lenker
*
Bundesliga 2007–2008

**Bundesliga 2007–2008** var den 45. sesongen siden opprettelsen av ligaen.  Den ble spilt i tidsrommet fra 10. august 2007 til 17. mai 2008. Bayern München ble seriemester, ti poeng foran Werder Bremen. 1. FC Nürnberg, Hansa Rostock og MSV Duisburg rykket ned.

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Referanser


## Eksterne lenker
* Bundesliga offisielle nettside
Bath Iron Works

**Bath Iron Works** (BIW) er et skipsverft som ligger på bredden av Kennebec-elven ved byen Bath i delstaten Maine i USA. Verftet bygger private, kommersielle og militære fartøyer. US Navy har historisk vært den største kunden.

Verftet ble startet i 1884 av Thomas W. Hyde. I 1995 ble det kjøpt av General Dynamics og er nå et datterselskap, **General Dynamics Bath Iron Works**.

De siste årene har verftet blant annet bygget flere destroyere i Arleigh Burke-klassen og skal også bygge destroyere i den nye Zumwalt-klassen.

## Eksterne lenker

*
Spekemat

**Spekemat** er en fellesbetegnelse for mat som er konservert gjennom speking. Ulike typer kjøtt og fisk kan spekes. Eksempler på spekemat er fenalår, spekeskinke, spekekjøtt, spekepølse og spekefisk med mer.

I Norge har konservering gjennom speking vært kjent i mer enn 1000 år, og spekemat spises året rundt. Allikevel spiser nordmenn lite spekemat i forhold til andre europeere. Ifølge Forskning.no og Nofima spiste nordmenn i snitt cirka 0,4&nbsp;kg spekeskinke per innbygger i 2009. I Spania og Italia var snittet henholdsvis 3,3 og 4,4&nbsp;kg per person.

I Norge er spekemat og grillmat mest populært i sommerhalvåret.

## Referanser


## Se også
* Fenalår
Nyborg Voldspil

**Nyborg Voldspil** er Danmarks eldste friluftsteater, som startet i 1939 gjennom et samarbeid mellom Ungdomsforeningerne i Nyborg.
Den vesentligste aktiviteten var den årlige friluftsforestillingen ved Nyborg slott. Forestillingene ble senere flyttet vekk fra slottet og lengre opp på vollene, derav navnet Nyborg Voldspil. Bare avbrutt under okkupasjonen, har det hvert år vært oppført en populær operette eller musikal på den fine scenen. Rundt 300 frivillige deltar på scenen og bak scenen.

Gjennom årene har mange kjente sangere og skuespillere startet sine karrierer ved Nyborg Voldspil og fortsatt sine profesjonelle karrierer ved Danmarks store scener. Navn som nevnes er Jørgen Klint, Arne Lundemann, Betty Glosted, Therese Glahn, Finn Nielsen, Thomas Eje, Jakob Sveistrup Johnny Jørgensen og Ulrich Thomsen.

## Forestillinger 1939 – 2018
*2018 – Singin' in the Rain
*2017 – Grease (musikal)
*2016 – Atlantis (musikal)
*2015 – The Sound of Music
*2014 – My Fair Lady
*2013 – Mød mig på Cassiopeia
*2012 – Sommer i Tyrol
*2011 – The Producers
*2010 – Oliver!
*2009 – Crazy For You
*2008 – Evita
*2007 – Cabaret 
*2006 – Atlantis (musikal)
*2005 – Show Boat 
*2004 – South Pacific 
*2003 – My Fair Lady 
*2002 – Mød mig på Cassiopeia
*2001 – The Sound of Music
*2000 – Singin' in the Rain
*1999 – Oklahoma
*1998 – Annie Get Your Gun
*1997 – Hello Dolly
*1996 – Sommer i Tyrol
*1995 – Flagermusen
*1994 – Guys & Dolls
*1993 – Oliver
*1992 – Den glade enke
*1991 – My fair Lady
*1990 – Show Boat – (ved vollgraven)
*1989 – The Sound of Music (ved vollgraven)
*1988 – Zigeunerbaronen
*1987 – West Side Story
*1986 – Annie Get Your Gun
*1985 – Landmandsliv
*1984 – Grevinde Maritza
*1983 – Flagermusen
*1982 – Can Can
*1981 – Den glade enke
*1980 – Sommer i Tyrol – (ved vollgraven)
*1979 – Mød mig på Cassiopeia & Jesus Christ Superstar – (ved vollgraven)
*1978 – Farinelli – (ved vollgraven)
*1977 – Oklahoma
*1976 – My fair Lady
*1975 – Annie Get Your Gun
*1974 – Zigeunerbaronen
*1973 – South Pacific – (ved vollgraven)
*1972 – Show Boat – (ved vollgraven)
*1971 – Drama på Nyborg Slot – (ved slottet)
*1970 – Grevinde Maritza
*1969 – Paganini
*1968 – Rose Marie
*1967 – Champagnegaloppen
*1966 – Frk. Nitouche
*1965 – Sommer i Tyrol
*1964 – Landmandsliv
*1962 – Oklahoma
*1961 – Czardasfyrstinden
*1960 – Greven af Luxemborg
*1959 – Fuglekræmmeren
*1958 – Elverhøj
*1956 – Christian den II – (ved slottet)
*1955 – Zigeunerbaronen
*1954 – Valdemar Atterdag – (ved slottet)
*1953 – Den glade enke
*1952 – Den gamle spil om enhver – (ved slottet)
*1951 – Czardasfyrstinden
*1950 – Bygmesteren
*1949 – Nu stander landet i våde – (ved slottet)
*1948 – Jomfruburet
*1947 – Champagnegaloppen
*1946 – Forår i Heidelberg
*1945 – Elverhøj
*1944 – En søndag på Amager
*1943 – Sommer i Tyrol
*1942 – Der var engang
*1941 – De Danske i Paris – (ved Hesselhuset)
*1939 – Danehof  i Nyborg – (ved slottet)

## Eksterne lenker
* Nyborg Voldspils hjemmeside
Rachel Adler

**Rachel Adler** (født 1943) er en amerikansk feminist, jødisk teolog og filosof. Hun har vært førsteamanuensis i *moderne jødisk tenkning* og *jødedom og kjønn* ved School of Religion, University of Southern California og Hebrew Union College Rabbinical School i Los Angeles. Adler var en av de første teologene som integrerte feministiske perspektiver i jødiske tekster og fornyelsen av jødisk lov og etikk.

I 1971 skrev hun artikkelen *The Jew Who Wasn't There: Halakha and the Jewish Woman*. Historikeren Paula Hyman har beskrevet denne artikkelen som en svært viktig impuls for jødisk feminisme. I teksten argumenterte Adler for at jødiske kvinner som opplever den tradisjonelle utelukkelsen fra aktive roller som menn ofte har, ikke skal forlate jødedommen, men reformere den. 

Adler tok sin doktorgrad ved University of Southern California i 1997. Hun har skrevet en rekke artikler i bl.a. *Blackwell's Companion to Feminist Philosophy*, *Beginning Anew: A Woman's Companion to the High Holy Days*, *Contemporary Jewish Religious Thought*, *Lifecycles*, *The Jewish Condition* og *On Being a Jewish Feminist*.

I 1998 ble boken *Engendering Judaism: An Inclusive Theology and Ethics* utgitt. For denne mottok hun Tuttleman Foundation Book Award fra Gratz College og i 1999 var den første kvinnelige teolog som ble tildelt the Jewish Book Council's National Jewish Book Award for Jewish Thought. Blant bokens bidrag til jødiske tanker var at hun skapte et nytt rituale, *brit ahuvim*, som skulle erstatte den tradisjonelle *erusin* bryllupsseremonien, som Adler mente stred mot feministiske idealer om likhet mellom kjønnene.

I 1992 etablerte Adler et Talmud-kurs for kvinner. Dette var den første muligheten for kvinner til å studere Talmud utenfor New York og Israel.

Adler vokste opp i en ortodoks familie, men har senere sluttet seg til reformjødedommen.

I 2012 ble hun ordinert som rabbiner av Hebrew Union College-Jewish Institute of Religion i Los Angeles.

## Referanser
Gersemi

**Gersemi** er datter av gudinnen Frøya. Søsteren er Hnoss, og faren Od som er et aspekt av Odin. Hos Snorre Sturlason nevnes hun bare i *þulur*.

Gersemi er oppfattet som svært vakker, og hun er svært lik sin mor Frøya. Det er hevdet at både Gersemi og Hnoss egentlig bare er aspekter av Frøya. I henhold til filologen Rudolf Simek er navnene Gersemi og Hnoss å betrakte som synonymer.

## Referanser
Skolens sangbok

***Skolens sangbok*** er en skolesangbok utgitt av Mads Berg på Aschehoug  i 1914.  Boken dominerte sangundervisningen i norsk skole i store deler av det tyvende århundre. Boken kom i mange utgaver; nynorskutgaven kom ut under tittelen *Skulesongbok*, samlet opplag for begge utgavene skal ha vært rundt 1 million bøker.

Med et allsidig utvalg norske sanger har boken vært en formidler av den norske sangskatten, og ved å gi skolebarn felles kunnskap om norske sanger har den vært ansett som et element i den norske nasjonsbyggingen.

## Noen utgaver av Mads Bergs skolesangbok
Førsteutgaven som kom i 1914 under tittelen *Skolens sangbok / samlet av Mads Berg* hadde 160 sider med sangtekster og noter for en- og tostemmige melodier.

En ny, utvidet utgave i 1929 hadde 199 sider.  Samme året kom det ut et tillegg; *Tillegg til Mads Berg: Skolens sangbok med metodiske anvisninger for sangundervisningen samt en del trestemmige sanger*, på 32 sider.  Dette tillegget ble seinere tatt inn som en del av boken. 

I 1933 var boken kommet ut i 342&nbsp;000 eksemplarer, den hadde da 231 sider med illustrasjoner. 

Utgavene fra 1940 hadde 256 sider musikk og en tilleggsdel på 29 sider.  Dette året kom sangboken i to målformer; bokmål og nynorsk:
* *Skolens sangbok : med metodisk rettleiing for undervisningen i sang / av Mads Berg*
* *Skulesongbok : med metodisk rettleiing for opplæring i song / av Mads Berg*

Med utgaven *Skule-songbok : med metodisk rettleiing for opplæring i song / av Mads Berg* i 1952 var boka trykt i 693&nbsp;000 eksemplarer.

I 1954 kom en ny utgave ved Arnfinn og Åse Klakegg; *Skolens sangbok : med metodisk rettledning for undervisning i sang og musikk / Mads Berg*.

Utgaven ved Klagegg kom òg på nynorsk som *Skulesongbok : med metodisk rettleiing for opplæringa i song og musikk / Mads Berg*. 26. utgave fra 1966 hadde 350 sider, av dette 25 sider metodikk. Den tilsvarende bokmålsutgaven kom i 12. opplag så seint som 1995, merket «For folkeskolens 2.-9. skoleår».

## Annet
I 1946 gav Arild Sandvold ut boken *Sangen har lysning* med piano- eller orgelakkompagnement til de mest kjente melodiene i skolesangboka til Mads Berg.

## Referanser


## Litteratur
*Mads Berg: *Skolens sangbok* 1970 ISBN 82-03-00076-2
Riddersalen (teater)

Teatret **Riddersalen** er en del av forlystelsesetablissementet Lorry, på Allégade (Frederiksberg).

Fra 1970 til 2010 var Jytte Abildstrøm teaterets leder.

Blant teaterets mest kjente stykker er komedien *[[Svend, Knud og Valdemar]]*, som teatret ble gjenåpnet med etter noen års stillhet.

## Bygningen
Bygningen i  Allégade 7–9 er fra 1700-tallet og ble fredet i 1978.

## Referanser


## Eksterne lenker
*
Kadish Luz

**Kadish Luz** (født 10. januar 1895 i Babrujsk i Belarus, død 4. desember 1972) var en israelsk politiker, Mapai-leder og den tredje ordførende leder av Knesset.

Luz studerte økonomi (Økonomisk institutt, Universitetet i St. Petersburg), landbruk (Institutt for Landbruk, Universitetet i Odessa) og polyteknikk ved universiteter i Russland, Ukraina, Estland og Tyskland. Under første verdenskrig tjenestegjorde han for den russiske hæren i årene 1916&ndash;1917.

Etter oktoberrevolusjonen i 1917 assisterte han Joseph Trumpeldor ved etableringen av den sionistiske ungdomsorganisasjonen Hehalutz, og emigrerte deretter til Palestina hvor han engasjerte seg i veibygging og kravet om opprettelsen av en jødisk stat.

Luz ble den første lederen av kibbutz og Histadrut. I 1951 ble han valgt inn i Knesset som representant for Mapai.

I perioden 3. november 1955&ndash;17. desember 1959 var han Israels landbruksminister. I perioden 1959&ndash;1969 var han den tredje ordførende leder av Knesset.

Etter Yitzhak Ben-Zvis død, var Kadish Luz fungerende president i perioden 24. april 1963&ndash;21. mai 1963.

## Referanser
Slakter

**Slakter** er et gammelt håndverksyrke. Bygdeslaktere reiste rundt til de forskjellige gårdene og slaktet og parterte husdyr. 

Slakteren arbeider i dag først og fremst i slakterier. Slakteriene får inn slaktedyr fra gårder som driver med kjøttproduksjon.

Slakteriene har gjerne forskjellige slaktelinjer for forskjellige dyreslag. Dyrene har forskjellig størrelse og avlivingsmetodene er forskjellige. Griser bedøves med gass før de «stikkes» og tappes for blod. Lam bedøves med strøm og storfe slaktes ved hjelp av boltepistol. Storfe må flås, mens gris blir skåldet og skrapt for å fjerne bust før stykking. Felles for all slakting er at bedøving og avliving i dag gjøres skånsomt i henhold til et detaljert regelverk.

En slakter må ha kunnskap om dyrenes anatomi og vite hva som er god kjøttkvalitet. Slakteren må kunne bruke en rekke ulike verktøy og maskiner. 

Butikkslakter ble godkjent som eget håndverksfag i Norge i 1994. Kjøttskjærer ble eget håndverksfag i 1996.

Kjøttfaget er butikkslakter, kjøttskjærer, slakter og pølsemaker.

## Eksterne lenker
* 
*  Utdanning.no sin yrkesbeskrivelse av slakter
Skuespilhuset

**Skuespilhuset**  i København er et av Det kongelige Teaters tre spillesteder. Bygningen er plassert helt ut til vannet ved Kvæsthusbroen i Frederiksstaden og har i alt tre scener med plass til hhv. 650, 200 og 100 tilskuere.

Selve bygningen er på 20&nbsp;000 m² og er tegnet av de danske arkitektene Boje Lundgaard og Lene Tranberg fra arkitektbyrået Lundgaard & Tranberg som i 2002 vant Kulturministeriets arkitektkonkurranse. Arkitektene mottok RIBA European Award for byggverket i 2008.

Skuespilhuset stod ferdig den 1. oktober 2007 og ble åpnet i februar 2008 med en oppsetning av Shakespeares Hamlet.

## Referanser
Frelsesarmeens internasjonale hovedkvarter

**Frelsesarmeens internatsjonale hovedkvarter** ligger i London i 101 Queen Victoria Street, EC4P 4EP.

Dette er idag en moderne bygning og Frelsesarmeens internasjonale hovedkvarter har ligget her siden 1881.

Ved Frelsesarmeens internasjonale hovedkvarter har Frelsesarmeens general (verdensleder) sitt kontor og sin administrasjon.
Shkëlqim Cani

Dr. **Shkëlqim Cani** er en albansk økonom. 

Han var sentralbanksjef i Albanias bank, som er sentralbanken i Albania, fra august 1997 til oktober 2004, da Ardian Fullani overtok stillingen.  

## Referanser
Svalegangen

**Svalegangen** er et teater i Århus, som har funnet en plass mellom Århus Teater og de små eksperimenterende teatergruppene.

## Historie
En teaterinteressert bokhandler, Finn Bøckmann, startet i 1963 Svalegangen i en gammel lagerbygning i Vestergade sammen med de unge skuespillerne Preben Harris, Gyrd Løfqvist og John Hahn-Petersen. Fra starten var det snakk om et midlertidig teater med bare plass til omkring 50 tilskuere, og forestillingene skulle innpasses etter forestillingene på det etablerte Århus Teater, hvor Svalegangens skuespillere hadde deres primære engasjement.

De entusiastiske unge skuespillere var interessert i å skape et annerledes teatertilbud og en uformell stemning, men man satset ikke på et uforståelig eller spesielt intellektuelt repertoar, og disse valgene viste det seg å være interesse for. Bøckmann hadde videre en ide om å skape et kulturhus som favnet videre, og det ble derfor utstilt kunst i teaterets lokaler. Ideen om et bredere kulturhus er videreført i den nåværende teaterkaféen.

Skuespillerne ønsket å fremme ny dansk dramatikk, og det ble i den første sesongen anvendt tekster av blant annet Klaus Rifbjerg, Benny Andersen og den lokale Svend Åge Madsen. Videre måtte skuespillerne også ta en tørn med i teaterets øvrige funksjoner, og det ga en teamspirit, som teateret har vært kjent for gjennom alle årene.

I 1966 måtte man flytte, fordi lagerbygningen skulle rives ned. Den nye adressen var i Rosensgade, hvor der også var den fordel, at der var større lokaler til rådighet. Og da Svalegangen allerede var ganske populær, ga det nye muligheter for at boltre seg.

På 1970-tallet fungerte Svalegangen som et kollektiv. Alle beslutningene ble tatt i fellesskap, og alle fikk samme lønn. Det var nå et fast ensemble, hvor de ansatte hadde sin primære beskjeftigelse på Svalegangen, men samtidig hadde jobb ved siden (radio, tv) og inntjeningen fra disse aktivitene gikk i teaterets felleskasse.

De mange aktivitetene gjorde det nødvendig med gjesteforestillinger rundt omkring i byen, idet også lokalene i Rosensgade ble for små, og i 1982 lyktes det for teateret å få mulighet for å flytte inn i den gamle Kasinobygning i Rosenkrantzgade, hvor Svalegangen stadig holder til.

Teateret mottok i 1983 Danske Dramatikeres Hæderspris.

Teateret hadde i starten av 1990-tallet en vanskelig periode, blant annet på grunn av den flate ledelsesstrukturen, og det ble gjort en omfattende omstrukturering. Etter dette har Svalegangen gjenvunnet sin plass i Århus' teatermiljø mellom flaggskipet Århus Teater og de helt små og eksperimenterende teatergrupper, som nå finnes.

## Ledere av teateret
Selv om Svalegangen i en lengre periode har tatt kollektiv beslutninger, har der hele tiden vært ledere. Det dreier seg blant annet om:
*1970&ndash;1975: Waage Sandø
*1976: Hans Rosenquist
*1976&ndash;1987: Palle Jul Jørgensen
*1987&ndash;1990: Lasse Dehle
*1990&ndash;1995: Lis Vibeke Kristensen
*1995- : Niels Andersen

## Priser
*1983 – Danske Dramatikeres Hederspris
Hamid Karzai internasjonale lufthavn

**Hamid Karzai internasjonale lufthavn** , også kjent som **Kabul internasjonale lufthavn**, ligger 16 km fra sentrum av Kabul, Afghanistan. Den ble gitt sitt nåværende navn i oktober 2014 til ære for tidligere president Hamid Karzai.
 
## Selskaper og ruter

## Referanser


## Eksterne lenker
* 
* PDF on rebuilding the airport
* A US State Department press release about NATO taking control of KBL
* UK Minstry of Defence Images of KBL
* Forsvarets artikkel om flyplassen
Efraim Katzir

**Efraim Katzir** (hebraisk: , født 16. mai 1916 i Kyiv, død 30. mai 2009 i Rehovot) var en israelsk biofysiker og politiker (Avoda). Katzir var Israels 4. president fra 1973 til 1978.

## Navn
Han  het opprinnelig Efraim Katchalskij. Han endret etternavn til Katzir i 1973, etter å ha blitt valgt til president av Knesset.

## Liv og virke
### Bakgrunn
Katzir ble født i Kyiv i daværende Tsar-Russland. I 1925 utvandret Katzir og hans familie til Palestinamandatet. De slo seg ned i Jerusalem. Han studerte ved Det hebraiske universitetet i Jerusalem, hvor han oppnådde en filosofisk doktorgrad. Han studerte også utenlands.

Etter å ha studert i utlandet, vendte han tilbake til Israel og ble leder av *Weizmann-Instituttet for Vitenskap* i Rehovot. I 1966 ble han utnevnt til ledende vitenskapsmann for Israels forsvar. I 1972 ble hans bror Aharon Katzir, en internasjonalt anerkjent fysiokjemiker, drept under massakren på Lod lufthavn.

## President
Katzir oppholdt seg ved Harvard University da Golda Meir kontaktet ham og ba ham om å overta vervet som Israels president. Den 10. mars 1973 ble han valgt av Knesset til dette; han ble Israels fjerde president. Han fikk 66, mens 41 stemmer gikk til hans opponent Ephraim Urbach. Han tiltrådte vervet 24. mai 1973.

I november 1977 var han vert for president Anwar Sadat av Egypt. Det var første gang et arabisk statsoverhode kom på offisielt besøk. I 1978 avslo han å stå til valg for en ny presidentperiode på grunn av sin hustrus sykdom, og ble etterfulgt av Yitzhak Navon.

### Tilbake til forskingen
Etter sin periode som president gikk han i 1978 tilbake til vitenskapen. Han grunnla og bygde opp avdelinnen for bioteknologi bed Universitetet i Tel Aviv. Katzir eget særlige forskingsfelt var peptidkjemien, og i særdeleshet polypeptider. Han samarbeidet da med Michael Sela.

I 1977 ble Efraim Katzir valgt til utenlandsk medlem av Royal Society. I 1985 ble han tildelt Japan-prisen.

## Referanser
Individuell opplæringsplan

**Individuell opplæringsplan** (**IOP**) er en tilrettelagt læreplan for skoleelever som har rett til spesialundervisning. Opplæringslova pålegger skolene å utarbeide IOP for elever som får spesialundervisning.

Ansvaret for utarbeidelsen av IOPer ligger hos skolenes rektor. Planen kan være omfattende og skal utarbeides i samarbeid mellom skolen (lærer), foresatte og eleven selv. Pedagogisk-psykologisk tjeneste (PPT), sosiallærer, rådgiver og andre som følger eleven tett kan også bidra i planens utvikling. Den individuelle opplæringslæreplanen skal stå i samsvar med skolens og klassens undervisningsplaner. 

Stortingsmelding 14 (1997–98) knytter arbeidet med den individuelle opplæringsplanen til foreldremedvirkning i grunnskolen. 

## Utforming
Det er utarbeidet en rekke maler og retnignslinjer for utarbeidelse av de individuelle opplæringsplanene. Slike maler og retningslinjer vil styre arbeidet og kan bidra til å kvalitetssikre produktet. Det fremkommer i Opplæringslova at en individuell opplæringsplan skal inneholde mål, innhold og hvordan opplæringen skal drives.

I en pedagogisk kartlegging av eleven bør det fokuseres på elevens sterke sider, forutsetninger og muligheter for læring, samt etablerte kunnskaper og ferdigheter. Dette gir et utgangspunkt for valg av utviklings- og læringsområder, samt de langsiktige mål. 

I planens mål bør spesifiseres for ferdigheter og arbeidsmetoder, samt faglig, sosial og personlig utvikling. Planen kan deles i perioder, gjerne halvårsplaner med fokus på innhold, arbeidsmetode, lærestoff/læremidler. En god plan inneholder også gjerne en oversikt over hvordan undervisningen skal organiseres, med tanke på hvor mye som skal være gruppearbeid, individuelt arbeid eller klasseromsundervisning. Bruk av spesialpedagoger, assistenter eller andre som skal øremerkes eleven skal også beskrives.

### Evaluering
I tillegg skal det komme frem når og hvordan planen skal evalueres. I forbindelse med evalueringen er det vanlig at det utarbeides en rapport med oversikt over den undervisningen eleven har fått, og en vurdering av den elevens utvikling. En slik rapport må inneholde en vurdering av måloppnåelse og hva som bør endres for å få en stadig bedre læringssituasjon. 

Foresatte og elevens selv bør være aktive deltakere i en slik evaluering.

## Se også
* Tilpasset opplæring
Þorsteinn M. Jónsson

**Þorsteinn M. Jónsson** (født 18. februar 1963 i Reykjavík) er en islandsk økonom. 

Han var tidligere styreformann i Glitnir, og er i dag styreformann i Vífilfell, et tapperi for Coca-Cola på Island. Før dette har bl.a. jobbet for Islands sentralbank i fire år. 

Han har en bachelorgrad (Cand. Oecon) fra Universitetet på Island, og senere en mastergrad i økonomi fra Northwestern University i Illinois.

Da han i februar 2007 ble utnevnt til styreformann for Glitnir var han en av de yngste styreformennene for en internasjonal bank i verden. 

Þorsteinn bor i dag i Reykjavík og London. Han er separert og har ett barn. 

## Eksterne lenker
* Glitnir Bank
Verdenspostforeningen

**Verdenspostforeningen** (**UPU**) (fransk: *Union Postale Universelle*) ble etablert i Bern i Sveits i 1874 for å utvikle posttjenestene mellom verdens nasjoner.

I 1947 ble organisasjonen en særorganisasjon innenfor FN og er den eldste organisasjonen innenfor FN-systemet, bare slått av ITU. UPU har 192 medlemsstater (per 2012). FN markerer Verdenspostforeningens dag 9. oktober.

UPUs ledende organ mellom kongressene er *Conseil d'exploition postale&nbsp;* (CEP), som består av 40 av medlemsnasjonene.

Land som er medlem av FN får automatisk medlemskap etter søknad, mens øvrige nasjoner kan bli medlemmer med støtte fra minst 2/3 av UPUs medlemmer.

Det norske medlemskapet administreres av Samferdselsdepartementet sammen med Posten Norge.

## Eksterne lenker
* 
* Verdenspostforeningen (UPU), via FN-sambandet
Den internasjonale opphavsrettsorganisasjonen

**Den internasjonale opphavsrettsorganisasjonen**, også kjent som **Verdensorganisasjonen for immateriell eiendomsrett**, på engelsk **World Intellectual Property Organization** (**WIPO**) og på fransk **Organisation Mondiale de la Propriété Intellectuelle** (**OMPI**), er en organisasjon opprettet av FN. Den ble vedtatt opprettet i 1967, med formål å «oppmuntre til kreativ aktivitet [og] fremme beskyttelse av intellektuell eiendom i verden», og satt ut i livet i 1970.

WIPO har 184 medlemsnasjoner, og har sitt hovedkvarter i Genève, Sveits. 

Organisasjonen utarbeider traktater knyttet til intellektuelt arbeid, og medlemslandene er forpliktet til å utarbeide lover som håndhever de direktiver som er vedtatt.

## Historie
Forløperen til WIPO var et byrå ved navn *Bureaux Internationaux Réunis pour la Protection de la Propriété Intellectuelle*, forkortet til BIRPI. Dette byrået var igjen et produkt av sammenslåingen av de to byråene som administrerte Bernkonvensjonen og Pariskonvensjonen. I 1893 ble de to slått sammen til BIRPI, og i 1970 ble denne endret til WIPO. Fire år senere, i 1974, ble WIPO innlemmet som en del av FN.

## Referanser

* Intellektuell eller immateriell eiendomsrett

## Eksterne lenker
*
Nanzheng

**Nanzheng** (kinesisk: 南郑县; pinyin: *Nánzhèng Xiàn*) er et fylke i provinsen Shaanxi i Kina. Det er understilt byprefekturet Hanzhong. 

I 1999 hadde fylket 526.062 innbyggere.

## Kulturminner
Det neolittiske funnstedet Longgangsi (*Longgangsi yizhi* 龙岗寺遗址) ble i 2006 erklært del av Folkerepublikken Kinas nasjonale kulturarv.

## Eksterne lenker
*  
* Longgangsi yizhi
* Longgangsi yizhi
Salehuddin Ahmed

**Salehuddin Ahmed** er en bangladeshisk økonom, som fra 2005 til 2009 var sentralbanksjef i Bangladesh Bank. 

Han har mastergrad i økonomi fra Universitetet i Dhaka, og har doktorgrad i økonomi fra McMaster University. 

Ahmed ble sentralbanksjef i mai 2005. Før han ble sentralbanksjef har han vært foreleser ved Universitetet i Dhaka, Centre on Integrated Rural Development for Asia and the Pacific (CIRDAP), og han har vært generaldirektør for Bangladesh Academy for Rural Development (BARD). Han var også generaldirektør for NGO-saker (Ikke-statlige organisasjoner ved *Statsministerens kontor*, før han ble adm.dir for Palli Karma Sahayak Foundation (PKSF), det største mikrokreditt-investeringsselskapet i Bengladesh. 

Han gikk av som sentralbanksjef 30. april 2009, og Atiur Rahman overokt da denne stillingen.

Han har skrevet over 60 bøker og artikler. Han er gift og har to barn. 

## Viktigste bøker
**Attacking Poverty with Microcredit.* Bangladesh Books International, 1980.
**Men and matters.* Bangladesh Books International, 1980.
**Rural development and employment expansion in Bangladesh.* Bangladesh Books International, 1982.
**Bangladesh: Unyielding efforts.* External Publicity Wing, 1987.

## Referanser
 

## Eksterne lenker
* Presentasjon på sentralbankens hjemmeside
Los Angeles-klassen

**Los Angeles-klassen** eller **688-klassen** er en amerikansk klasse av atomdrevne angrepsubåter. Den første ubåten ble satt i tjeneste i 1976 og den siste i 1996. De fleste båtene har navn etter amerikanske byer og bryter dermed en tradisjon i US Navy med å navngi atomdrevne angrepsubåter etter sjødyr.
Klassen etterfølger Sturgeon-klassen og er den klassen atomubåter det er bygget flest av i verden.
De 31 første ubåtene som ble bygget var Flight I-versjonen, de 8 neste var Flight II-versjonen som blant annet hadde VLS installert, og de 23 siste var Flight III eller 688i-versjonen som har et mer avansert kampsystem og som går stillere enn sine forløpere.

Flere ubåter i klassen har vært involvert i ulykker. Den mest alvorlige da USS «San Francisco» (SSN-711) kolliderte med et undersjøisk fjell sør for Guam i 2005. Kollisjonen skjedde med full hastighet og på mer enn 150 meters dyp og var så alvorlig at ubåten nesten gikk tapt. Ett besetningsmedlem ble drept og 23 skadd i ulykken.

## Litteratur
*
.22 WMR

**.22 Winchester Magnum** (.22 WMR – Winchester Magnum Rimfire) er en patron med randtenning for rifle

Patronen ble presentert av Winchester Repeating Arms i 1959 og var den eneste suksessfulle randtente patron som kom på 1900-tallet. Den har en større hylse enn .22 Long Rifle, både i diameter og lengde. Hylsen er også tykkere slik at den tåler høyere trykk. Kombinasjon av mer krutt og høyere trykk gir hastigheter på over 610 meter i sekundet med en 1,9 grams kule i en rifle.

## Se også
* Liste over patrontyper

## Eksterne lenker
* Chuck Hawks' page on the .22 WMR
* Chuck Hawks on .22 WMR ammunition selection
* The .22 WMR TODAY , Guns Magazine,  June, 2001  by C. Rodney James
* Three .22 WMR Loads From Remington, Handguns Magazine, by Phil W. Johnston
* Reloading Techniques: .22 Win. Magnum Rimfire , Performance Shooter, April 1996
Blaagaard Teater

**Blaagaard Teater** (tidligere **Teater Grob**) er et profesjonelt dansk teaterensemble etablert i 1993. Ensemblet oppfører utelukkende ny, dansk dramatikk. 

Teatret holder til i København og har spilt på Kaleidoskop, Kanonhallen, Husets Teater, Teater Plan B, og diverse turneforestillinger i hele Danmark. Teatret spiller som oftest to årlige forestillinger.

## Referanser


## Eksterne lenker
* 
* Om Teater Grob på www.scenit.dk . Besøkt 1. november 2018.
* Teater Grobs hjemmeside. Besøkt 1. november 2018.
Albert Paris Gütersloh

**Albert Paris Gütersloh** (eg.**Albert Conrad Kiehtreiber**, født  5. februar 1887 i Wien, død 16. mai 1973 i Baden bei Wien) var en østerriksk maler og forfatter.

Gütersloh arbeidet som skuespiller, regissør og scenograf for han begynte å fokusere på malerkunst i 1921.

Som lærer for Arik Brauer, Ernst Fuchs, Wolfgang Hutter, Rudolf Hausner og Anton Lehmden er han ansett som en av de mest innflytelsesrike innen *Wiener Schule des Phantastischen Realismus*.

## Referanser
Kryssforurensing

**Kryssforurensing** er at mikroorganismer kommer fra uren mat og over til et matprodukt som er rent. Kryssforurensing kan finne sted hvis man bruker den samme kniv først på grønnsaker også på kjøtt. Eller hvis man skjærer opp kjøtt som ikke er varmebehandlet, for så å bruke samme kniv eller samme fjøl når man deler opp kjøtt som er varmebehandlet.
Teatret Gorgerne

**Teatret Gorgerne** (tidligere Teaterforeningen Gorgerne) i Greve i Danmark har eksistert siden 1997, og skaper i dag rammene om et musikalensemble bestående av frivillige teater- og musikal interesserte. Gorgerne kjennetegnes mest ved deres store årlige musikalproduksjon, men foreningen arbeider også med konserter, julekor, barneteater m.m.

Teatret Gorgerne mottok i 2003 Greve Kulturpris.
    
## Produksjoner
*2008: *Du er god nok, Søren Brun* (*You're a good man, Charlie Brown*)
*2007: *Jekyll & Hyde* 
*2006: *Jesus Christ Superstar* 
*2005: *RENT* 
*2003: *Joseph and the Amazing Technicolor Dreamcoat*
*2002/03: *Dyrene i Hakkebakkeskoven*
*2001: *Little Shop of Horrors* 
*2000: *Sound of Musicals* 
*2000: *Folk og røvere i Kardemomme by*
*1999: *Atlantis (musikal)**' 
*[[1998]]: *Hair* 
*[[1997]]: *Grease''

## Eksterne lenker
* gorgerne.dk – Teateret Gorgernes hjemmeside
* portalen.dk – Portalen, Greve Teater- og Musikhus
Kjeld Nikolai Gotthard Andresen

**Kjeld Nikolai Gotthard Andresen** (født 1808 i Christiania, død 1851 på Hedmarken) var en norsk foregangsmann for avholdssaken.

Andresen ble student i 1825, og var deretter medarbeider ved tidsskrifter, inntil han i 1841 fremtrådte som leder for de norske måteholdsforeningene, som ble stiftet da. Han var den som hovedsakelig drev i gjennom disse foreningenes overgang til avholdsforeninger. Denne virksomheten fortsatte han med statsstøtte, dels som omreisenede emissær, dels som forfatter. Hans *Afholds-[[katekisme|katekismus]]* ble oversatt til svensk, samisk og finsk.

## Verker
* *Afholds-katekismus* (1844)
* *Haandbog i afholdsreformens grundsætninger*

## Referanser


## Kilder
* *[[Nordisk familjebok]]. Uggleupplagan,* bind I (1904), «Kjeld Nikolai Gotthard Andresen» https://runeberg.org/nfba/0559.html
Teatret Under System

**Teatret Under System** ble stiftet i juli 2006 av Sonja Kehler, Eva Ulvan Handberg og Vagn Groth.

Sonja Kehler er en tolker av Bertolt Brecht og har i mange år undervist danske skuespillere på danske teaterskoler, blant annet Odense Teater.

Vagn Groth har tidlige vært ansatt ved Odin Teatret og ble introdusert til forskningen i teaterteori og metode.

## Eksterne lenker
* Teatret Under System
Arinbjørn herse

**Arinbjørn herse** (levde på 900-tallet) var en norsk skald og kriger. Han var sønn av Tore i Firdafylke, og nedstammet på morssiden fra skalden Brage den gamle. Han var en trofast tilhenger av kong Eirik Blodøks og fulgte ham i landflyktighet, da Håkon Adelstensfostre fordrev ham fra Norge. Etter Eriks død sluttet han seg til Harald Gråfell og deltok i hans hærtog til Danmark, der begge falt i slaget ved Hals (omkring 970).

Arinbjørn var skalden Egil Skallagrimsons beste venn. Han hjalp ham, da denne var falt i Eirik Blodøks' hender i York, og lyktes også å redde hans liv. Om Arinbjørn diktet Egil sin «Arinbjarnardrápa», hvorav store bruddstykker er bevart.

## Kilder
* *[[Nordisk familjebok]]. Uggleupplagan*, bind I (1904), «Arinbjörn» https://runeberg.org/nfba/0799.html
Norfolk and Norwich University Hospital

**Norfolk and Norwich University Hospital** (*Universitetssykehuset i Norfolk og Norwich*), forkortet **NNUH**,  er et britisk, offentlig universitetssykehus underlagt det britiske helsevesnet National Health Service (NHS), og ligger i den sydlige utkanten av Norwich på Norwich Research Park i England. 

Universitetssykehuset tok over for det tidligere *Norfolk and Norwich Hospital* som ble grunnlagt i 1771, og *West Norwich Hospital*. Norfolk and Norwich University Hospital ble bygd etter det kontroversielle *Private Finance Initiative-systemet*, en metode der private kan hjelpt til med å finansiere prosjektet, og åpnet sent i 2001. Sykehuset har 987 akuttsenger og tilbyr mange NHS-tjenester samt private pasientfasiliteter. Det er ett av de største sykehusene i Storbritannia med tanke på pasientplass, og det er en del av *Norfolk and Norwich University Hospitals NHS Foundation Trust*.

NNUH var det første nye NHS-universtietssykehuset som er bygd i England på mer enn 30 år, og brukes som læreplass av studenter fra University of East Anglia School of Medicine, Health Policy and Practice. Studentene som læres opp er blant annet sykepleiere, jordmødre, leger og terapeuter.

## Referanser


## Eksterne lenker
* Norfolk and Norwich University Hospital &ndash; Offisiell hjemmeside
Kåfjord (andre betydninger)

**Kåfjord** kan referere til:

* **[[Kåfjord]]** (Gáivuona), en kommune og fjord i Troms fylke.
* **[[Kåfjord (Alta)|Kåfjord]]**, ei bygd og fjord i Alta kommune i Finnmark.
* **[[Kåfjorden (Nordkapp)|Kåfjord]]** ei bygd i Nordkapp kommune i Finnmark.
* **[[Kvåfjorden|Kvåfjorden / Kåfjord]]** ei bygd i Lindesnes kommune i Agder.

Personer
* Sondre Kåfjord, president i Norges Fotballforbund

Se også: Kåfjorden.
Værket

**Værket** er et musikk- og teaterhus i Randers.

Værket ble innviet 1. oktober 1990 i de bygninger på Mariagervej tett på Randers Centrum, som tidligere huset Randers Elværk. Bygningskomplekset hadde stått tomt siden byens moderne kraftvarmeverk ved byens havn ble tatt i bruk åtte år tidligere. Bygningene er tegnet av arkitekt Julius Smith, og den spesielle arkitekturen ble i stor utstrekning bevart under renoveringen og omdannelsen til kulturhus. 

Værket består blant annet av *Turbinehallen*, som brukes som teatersal og også brukes av Randers Egnsteater, *Ridehuset* (tegnet av arkitekt Jensen-Værum i 1887, og som tidligere var ridebane for dragonregimentet), som anvendes til store konserter, kinoen KG:Bio og en rekke mindre saler, møte- og øvelseslokaler. 

Der er dessuten en restaurant på stedet, som er oppkalt etter bysbarnet, kunstneren Sven Dalsgaard.

## Eksterne lenker
*
Torreón

**Torreón** er en by i den meksikanske delstaten Coahuila. Hovednæringer til byen er landbruk, tekstilvev, metallurgi, kjemi, handel og tjenesteytelser. I 2005 var innbyggertallet 548&nbsp;723. Byen inngår i storbyområdet Comarca Lagunera sammen med andre byer i Coahuila og i nabodelstaten Durango. Mest sannsynlig har det bodd mennesker i dette området i 12&nbsp;000 år. Byen er imidlertid ung. I 1892 var folketallet 200. I 1895 var folketallet økt til 5&nbsp;000 og i 1910 til 34&nbsp;000.

## Eksterne lenker
*
Bandidas

***Bandidas*** er en amerikansk-meksikansk western-komedie fra 2006, med Penélope Cruz og Salma Hayek i hovedrollene. Filmen er produsert og regissert av Joachim Rønning og Espen Sandberg. Filmen handler om to veldig forskjellige kvinner i Mexico som skal rane en bank for å bekjempe en bande som herjer i deres hjemby.

## Handlingsreferat
I 1890-årene i Mexico er María Álvarez (spilt av Penélope Cruz) en uutdannet bondepike hvis omsorgsfulle far blir tvunget vekk fra gården sin av en hensynsløs utleier ved navn Tyler Jackson. Sara Sandoval (spilt av Salma Hayek) er den høyt utdannede, velstående datteren etter den arrogante eieren av en rekke eiendommer i området. Sara har nylig kommet tilbake fra Europa, hvor hun gikk på mange forskjellige grunnskoler og høyskoler i England, Spania og Frankrike i mange år.

Omtrent samtidig faller både Marias og Saras foreldre under angrep fra Tyler Jackson. Saras far blir drept. Marias far blir skutt, men overlever. Som hevn begynner María og Sara som bank-ranere. De stjeler penger som de gir tilbake til den fattige befolkningen som har mistet eiendommene deres. De to kvinnene har problemer med å komme overens, blant annet på grunn av deres veldig forskjellige bakgrunn. Men etter veiledning fra den berømte bankraneren Bill Buck (spilt av Sam Shepard) begynner kvinnene etter hvert å stole på hverandre.

Kvinnene legger forskjellene deres til side og blir enige om at selv om de ikke er venner ennå, så kan de samarbeide som partnere. De to kvinnene blir etter hvert kjent under kallenavnet "Bandidas" Men Tyler Jackson får snart inn etterforsker Quentin Cooke. Men Sara og María forsøker å forføre Quentin til å hjelpe dem. Kvinnene planlegger ett større og langt mer ambisiøst tyveri, samtidig som María og Sara konkurrerer om Quentins følelser.

## Rolleliste
* Salma Hayek som Sara Sandoval
* Penélope Cruz som María Álvarez
* Steve Zahn som Quentin Cooke
* Dwight Yoakam som Tyler Jackson
* Jose Maria Negri som Padre Pablo
* Audra Blaser som Clarissa Ashe
* Sam Shepard som Bill Buck
* Edgar Vivar som bank-sjef.

## Eksterne lenker
* 
*
Aarhus Teater

**Aarhus Teater** er et teater i Aarhus i Danmark. Det ble oppført etter initiativ av en krets teaterinteresserte borgere i byen, og innviet 15. september 1900. 

Aarhus hadde hatt teater siden 1816. Det lå i Kannikegade og ble benyttet av byens dramatiske selskap og til konserter. Teatret ble solgt to ganger, først i 1851 deretter i 1871. Den siste eieren hadde liten interesse for teater og bygningen forfalt.

På slutten av 1800-tallet slo en del borgere seg sammen i et aksjeselskap, solgte det gamle teatret til staten og startet planleggingen av en ny teaterbygning. Arkitekt Hack Kampmann, som på dette tidspunkt var kongelig bygningsinspektør for Nørrejylland, ble engasjert og han fikk som første oppgave å finne riktig plassering. 

## Bygningen

Bygningen er i tre etasjer, av rød murstein og oppført i jugendstil. Den ble fredet i 1981. 

Teatret ligger sentralt plassert i Aarhus med fasaden vendt mot Bispetorvet hvor Aarhus domkirke ligger rett i mot. Fasadepartiet er kledd i lys kalkstein med tallrike dekorasjoner og toppes av en frontispis. Frontispisen er tegnet av Hans Tegner og utført av Karl Hansen Reistrup. Motivet er en scene fra Ludvig Holbergs *Mascarade*. Øverst på taket sitter en liten djevel, også den er av Hansen Reistrup.

Interiøret domineres av Store Scene som er formet som en hestesko og er smykket ut etter inspirasjon av de fire elementene; jord, vann, ild og luft. I taket ser man elleve svaner, disse er ment å symbolisere  H.C. Andersens eventyr.

## Åpning
Under åpningen av teatret i 1900 hadde man ansatt Benjamin Pedersen som teaterdirektør i tillegg til en stab på rundt 26 fast ansatte skuespillere.

## Annet
Fra 1906 til 1954 huset Aarhus teater også kinoen Fotorama. Aarhus teater driver to utdanningstilbud: skuespillerskolen og dramatikerutdannelsen.

Per 2024 har teatret fire scener; Store Scene, Scala, Studio og Stiklingen.

## Teatersjefer
* 1900–1908: Benjamin Pedersen
* 1908–1913: Jacob Jacobsen
* 1913–1923: Aage Garde
* 1923–1954: Erik Henning Jensen
* 1954–1963: Poul Petersen
* 1963–1964: Allan Fredericia
* 1964–1973: Edwin Tiemroth
* 1973–1979: Henrik Bering Liisberg
* 1979–1987: Jacob Kielland
* 1987–2004: Palle Jul Jørgensen
* 2004–2008: Madeleine Røn Juul
* 2009–2013: Stefan Larsson
* 2013–2015: Mick Gordon
* 2015–  Trine Holm Thomsen

## Referanser

 
 
 
 

 
 
 
 


## Eksterne lenker
*
Tlaquepaque

**Tlaquepaque** er en kommune og by i den meksikanske delstaten Jalisco. Folketelling fra 2005 viser et innbyggertall på 542&nbsp;051 i byen og 563&nbsp;006 i kommunen. Tlaquepaque inngår i Guadalajaras storbyområde.

## Referanser


## Eksterne lenker
*
Arnfinn Bårdsen

**Arnfinn Bårdsen** (født 11. juni 1966 i Stavanger) er jurist og dommer i Norges Høyesterett. 

Bårdsen er siden 2019 dommer i Den europeiske menneskerettsdomstolen. I 2022 fikk han stillingen som seksjonspresident, og i 2024 ble han visepresident. Bårdsens periode som dommer i  menneskerettsdomstolen varer ut desember 2027.

## Karriere
Bårdsen var elev ved Kongsgård skole i Stavanger. Han tok juridisk embetseksamen ved Universitetet i Bergen i 1992 og ble dr. juris i 1999 med avhandlingen «Krenkelser og klager : vilkårene for realitetsbehandling av private klager ved Den europeiske menneskerettsdomstolen». I studietiden var han redaktør for fagtidsskriftet *[[Jussens venner]],* vitenskapelig assistent og juniorstipendiat. 

Han arbeidet som amanuensis, stipendiat og førsteamanuensis ved juridisk fakultet ved Universitetet i Bergen i perioden 1992 til 2003, med fagansvar i prosessrett og undervisningsoppgaver i blant annet statsforfatningsrett, folkerett og internasjonale menneskerettigheter. Han var dommerfullmektig ved Jæren sorenskriverembete 1994-1995 og var Visiting Fellow ved European University Institute (Firenze) våren 2002. I perioden 2003 til 2008 var han lagdommer, lagmann/avdelingsleder og konstituert førstelagmann i Gulating lagmannsrett. 

Han var medlem av Tvistelovutvalget (NOU 2001: 32) og leder av Fylkesnemndsutvalget (NOU 2005: 9). Bårdsen var også medlem av styret i Den norske dommerforening 2010-2012. Han er medforfatter til Tvistelovkommentaren og én av tre hovedredaktører til *[[Norsk lovkommentar|Norsk Lovkommentar]].*

Han ble utnevnt til høyesterettsdommer i desember 2007, og tiltrådte 1. juli 2008. 

Bårdsen var på 1980-tallet bassist for Sigvart Dagsland.

## Diskografi
;Singler
**Hendt i dag/Høgt henge di* (1984), med Sigvart Dagsland

### Løgnaslaget
* *[[Baklengs i livet]]* (1983)
* *[[Utsolgt! (Løgnaslaget-album)|Utsolgt!]]* (2002)
### Deltar på
* Sigvart Dagsland: *[[Joker (album)|Joker]]* (1985)
* Sigvart Dagsland: *De umulige/Tre blant tusen* (1987)
* Sigvart Dagsland: *[[De umulige]]* (1987)

## Referanser


## Eksterne lenker
Lyngheisenteret

**Lyngheisenteret** er et museum på Lygra i Lindås kommune i Vestland som består av et bevart lyngheilandskap. Senteret ble til som følge av Lindåsprosjektets arbeid i 1970-årene. Lyngheisenteret ble stiftet i 1999 av Universitetet i Bergen, Hordaland fylkeskommune, Lindås Kommune, Regionrådet i Nordhordland og Gulen, samt grunneierne på Lygra. Et informasjonssenter med restaurant, auditorium og permanent utstilling ble åpnet i 2000. I 2001 fikk Lyngheisenteret UNESCOs globale kulturlandskapspris, etterfulgt av Europa Nostra sin kulturlandskapspris i 2005.

Museet blir drevet som en gård med utgangarsau og lyngbrenning i tillegg til museumsdriften. Lyngheiene er åpne for fotgjengere gjennom hele året, mens selve museet, informasjonsbygget, kun er åpen i sommerhalvåret.

I dag er Lyngheisenteret del av Museumssenteret i Hordaland. Museumssenteret i Hordaland (MuHo) ble det første konsoliderte museet i Hordaland ved samanslåingen av Norsk Trikotasjemuseum, Bevaringstenestene og Felleskonservator for tekniske og industrielle kulturminne i Bergen i 2004. I 2006 ble avdelingen Kulturverntenesta i Nordhordland opprettet. Fra 1. januar 2007 ble driften av Osterøy museum, Havråtunet og også en del av MUHO, mens Lyngheisenteret kom med fra 12. februar 2007.

## Eksterne lenker
*
Olav Holt

**Olav Holt** (1935–2021) var en norsk fysiker og professor.  
Holt var spesialist på den øvre atmosfæres fysikk og radiobølgenes utbredelse i ionosfæren.

Holt tok examen artium i Larvik. Han avla cand. real.-eksamen ved UiO i 1960 og ble dr. philos. i fysikk i 1963. I tiden 1968-1973 var Holt bestyrer av Nordlysobservatoriet i Tromsø og ble utnevnt til professor i fysikk ved det nyopprettede Universitetet i Tromsø (UiT) i 1973. Han var dermed den første som tiltrådte et professorat ved UiT og ble også utnevnt til universitetets andre, og første valgte, rektor (1973&ndash;1977). I 1985 ble han direktør for universitetets forskningsstiftelse. Han var også engasjert i oppbyggingen av Tromsø Telemetristasjon.

Han ble utnevnt til ridder 1. klasse av St. Olavs Orden i 2003. Han ble i 2018 utnevnt til æresdoktor ved Universitetet i Tromsø – Norges arktiske universitet.
 
Olav Holt er far til forfatter Anne Holt og kardiolog Even Holt.

## Referanser


## Eksterne lenker
* Olav Holt- Store norske leksikon

## Litteratur

*
S6G atomreaktor

**S6G atomreaktor** er en atomreaktor produsert av General Electric for US Navy. Reaktoren blir brukt til å produsere elektrisk energi og energi til fremdrift på atomubåter. Den er i bruk på Los Angeles-klassen angrepsubåter.

S6G står for:

* S = plattformen er ubåter
* 6 = sjette generasjons reaktorkjerne fra produsenten
* G = General Electric
Hjälmared (Västergötland)

**Hjälmared** er et tettsted i Alingsås kommune i Västra Götalands län i landskapet Västergötland i Sverige. I 2010 hadde tettstedet 260 innbyggere.

## Referanser